**OBEC JAKUBOVANY**

**Materiál na rokovanie obecného zastupiteľstva**

Obecné zastupiteľstvo v Jakubovanoch

Dňa

**Návrh plánu kontrolnej činnosti hlavnej kontrolórky Obce Jakubovany**

**na 1. polrok 2019**

**Predkladá: Materiál obsahuje:**

PhDr. Ľudmila Kopčáková 1. Návrh na uznesenie

Hlavná kontrolórka 2. Dôvodovú správu

3. Materiál

**Spracovateľ:**

Hlavná kontrolórka

1. **Návrh na uznesenie**

Obecné zastupiteľstvo po prerokovaní predloženého materiálu:

**s  c h v a ľ u j e:**

Návrh plánu kontrolnej činnosti hlavnej kontrolórky obce na 1. polrok 2019.

1. **Dôvodová správa**

V zmysle § 18 f, ods. 1 písm. b) zákona SNR č. 369/1990 Zb. o obecnom zriadení v znení neskorších predpisov je povinnosťou hlavného kontrolóra obce predložiť na schválenie obecnému zastupiteľstvu plán kontrolnej činnosti 1 krát za šesť mesiacov.

Predložený materiál nemá dopad na rozpočet obce, činnosť obecného úradu a orgány samosprávy obce.

**Návrh plánu kontrolnej činnosti hlavnej kontrolórky Obce Jakubovany**

**na 1. polrok 2019**

**Zámer kontrolnej činnosti:**

Kontrolnými aktivitami prispieť k efektívnemu a účinnému hospodáreniu s verejnými finančnými prostriedkami a s majetkom obce.

**Cieľ výkonu kontrolnej činnosti:**

Prostredníctvom jednotlivých kontrolných akcií bude zistenie stavu a odstránenie prípadne zistených nedostatkov, za účelom zefektívnenia činnosti orgánov obce a budovania dobrého mena samosprávy a spokojnosti občanov, v súlade s platnými všeobecne záväznými právnymi predpismi.

1. **Základné úlohy hlavnej kontrolórky obce na 1. polrok 2019**
2. Vypracovanie odborného stanoviska k záverečnému účtu obce za rok 2018
3. Vypracovanie Plánu kontrolnej činnosti hlavnej kontrolórky obce na 2. polrok 2019
4. Predloženie Správy z kontrolnej činnosti v zmysle §18f ods. 1 písm. e) zákona č. 369/1990 Zb. o obecnom zriadení v znení neskorších predpisov
5. **Kontrolná činnosť na 1. polrok 2019**
6. Kontrola plnenia uznesení obecného zastupiteľstva prijatých v roku 2018 a 2019
7. Kontrola inventarizácie majetku, záväzkov a rozdielu medzi majetkom a záväzkami
8. Inventarizácia peňažných prostriedkov v pokladnici obce
9. Kontrola účtovných a pokladničných dokladov obce
10. Kontrola plnenia odporúčania OZ pre starostu obce – pri zákazkách a objednávkach s hodnotou nad 500,- € zabezpečiť 3 cenové ponuky (prieskum trhu)
11. Kontrola plnenia prijatých opatrení na odstránenie prípadných zistených nedostatkov pri vybranej kontrole
12. Výkon konkrétnej kontroly v prípade, ak o to požiada obecné zastupiteľstvo na základe podnetov poslancov, občanov a z poznatkov zistených pri výkone kontrolnej činnosti
13. **Ostatná činnosť hlavnej kontrolórky Obce Jakubovany**
14. Účasť na školenia organizovaných RVC
15. Účasť na rokovaniach OZ

Plán kontrolnej činnosti hlavnej kontrolórky Obce Jakubovany je v zmysle ustanovenia § 12 ods. 2 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a § 18 e zákona č. 369/1990 Zb. o obecnom zriadení v znení zmien a doplnkov poverením na vykonanie následnej finančnej kontroly.

Celkový počet kontrol a ich časový harmonogram je závislý od objemu kontrolovanej problematiky a závažnosti konkrétnych zistení pri výkone kontroly ako aj od čiastkového úväzku určeného na výkon kontroly v obci.

Návrh Plánu kontrolnej činnosti hlavnej kontrolórky Obce Jakubovany na 1. polrok 2019 je v zmysle § 18 f (1) b zákona č. 369/1990 Zb. z. v znení neskorších predpisov, zverejnený na úradnej tabuli obce v termíne od

Návrh Plánu kontrolnej činnosti hlavnej kontrolórka Obce Jakubovany na 1. polrok 2019 bude prerokovaný na najbližšom zasadnutí OZ.

V Jakubovanoch dňa 17.01.2019 PhDr. Ľudmila Kopčáková

hlavná kontrolórka Obce Jakubovany